جامع حامدین

جامع حامدَين یا (محمودین) عراق کی تاریخی قدیم مساجد میں سے ایک ہے، جس کی تعمیر بارہویں صدی ہجری میں ہوئی۔ یہ مسجد موصل شہر کے محلہ محمودین میں واقع ہے، جس کا نام بھی اسی مسجد سے منسوب ہے۔
 مسجد کی تاریخ 
1135 ہجری/1722 عیسوی میں الحاج احمد بن صالح درویش کی والدہ نے مقام حامد محمود کی تعمیر نو کا بیڑا اٹھایا، جو حسن بن علی بن ابی طالب کی اولاد میں سے تھے۔ پھر 1211 ہجری میں وزیر محمد پاشا جليلی کی زوجہ نے مسجد کو منہدم کر کے وسیع کیا اور اسے ایک بڑی جامع مسجد کی شکل دی جہاں پانچوں نمازیں اور جمعہ کی نماز ادا کی جاتی تھی۔ اس نیک عمل میں انھوں نے اپنے بیٹے محمود باشا جليلی کو بھی شامل کیا۔ مسجد کی تعمیر 1212 ہجری/1797 عیسوی میں مکمل ہوئی۔

جامع میں علومِ دینیہ کی تدریس کے لیے ایک مدرسہ بھی تعمیر کیا گیا تھا جو مصلیٰ کے مشرقی جانب واقع ہے، تاہم وہاں تدریس کا عمل فی الحال بند ہے۔ مصلیٰ میں ستون موجود ہیں جو گنبد کے نیچے محراب کی قوسوں کو سہارا دیتے ہیں۔ اس میں ایک محراب موجود ہے جو منبر کے بائیں جانب واقع ہے۔

1239 ہجری/1823 عیسوی میں ناجیہ خاتون بنت سلیمان پاشا جليلی نے مسجد کے دروازے کے سامنے باب جامع کی قنطرہ میں ایک سبیل خانہ تعمیر کروایا۔ مسجد کا دروازہ ایک گلی میں ہے جو شارع نینویٰ کے قریب واقع ہے۔دليل الجوامع والمساجد التراثية والأثرية - ديوان الوقف السني في العراق - صفحة 112.

 جامع حامدَين کی تصاویر 

 حوالہ جات 

زمرہ:تاریخی مساجد
زمرہ:موصل میں مساجد
زمرہ:آثاریات عراق
زمرہ:ویکی ڈیٹا والے صفحات